6.9.2022
DA
Den Europæiske Unions Tidende
C 342/181 Torsdag den 17. februar 2022
et sikkert navigationsmiljø og mindske de aktuelle regionale spændinger«; glæder sig over den »omfattende og koordinerede« strategiske gennemgang af EUNAVFOR Atalanta, EUTM Somalia og EUCAP Somalia og forlængelsen af dem med henblik på at omfatte alle sikkerhedsaspekter;
Imødegåelse af hybride trusler
44. fordømmer de ondsindede handlinger, der begås mod medlemsstaterne, såsom hybride angreb gennem instrumentalisering af migration; opfordrer Unionen og medlemsstaterne til at forbedre deres kapacitet til at identificere hybride trusler; insisterer på, at Unionen og medlemsstaterne reagerer resolut og på en koordineret måde over for enhver ny ondsindet, ulovlig eller destabiliserende cyberaktivitet gennem fuld brug af de instrumenter, EU råder over, og i samarbejde med deres partnere; opfordrer medlemsstaterne til at forbedre de nationale cyberforsvarskapaciteter; opfordrer Unionen til at arbejde hen imod oprettelsen af et retligt instrument til imødegåelse af hybride trusler og til at udvikle en omfattende cyberkapacitet, herunder sikre netværk, kommunikation og informationsudveksling, uddannelse og øvelser, herunder ved hjælp af PESCO-projekter, og til at gøre god brug af EU's værktøjskasse for cyberdiplomati; opfordrer til snarligt at revidere den politiske ramme for cyberforsvar med henblik på at øge Unionens og medlemsstaternes forebyggelses-, attributions-, afskrækkelses- og beredskabskapacitet ved at styrke deres position, situationsbevidsthed, redskaber og procedurer; understreger behovet for, at alle EU-institutioner og -medlemsstater arbejder sammen på alle niveauer med henblik på at opbygge en cybersikkerhedsstrategi, hvis hovedformål bør være at styrke modstandsdygtigheden yderligere, og udvikler fælles, og også bedre, nationale, robuste civile og militære cyberkapaciteter og ditto samarbejde for at imødegå vedvarende sikkerhedsudfordringer; glæder sig derfor over bebudelsen af en europæisk cyberforsvarspolitik i talen om Unionens tilstand 2021; glæder sig over det øgede samarbejde mellem medlemsstaterne om cyberforsvar, herunder hurtige cyberbered­ skabshold, inden for rammerne af PESCO; minder om, at en vellykket gennemførelse af EU's missioner og operationer i stigende grad afhænger af uafbrudt adgang til et sikkert cyberspace og derfor kræver robuste og modstandsdygtige cyberoperative kapaciteter og passende reaktioner på angreb mod militære anlæg, missioner og operationer; erkender, at cyberforsvar i en vis udstrækning er mere effektivt, hvis det også indeholder nogle offensive midler og foranstaltninger, forudsat at anvendelsen af dem er i overensstemmelse med folkeretten; er bekymret over EU's og dets medlemsstaters afhængighed af udenlandske værktøjer til sikring af deres cybersikkerhed; understreger behovet for at fremme en cybersikkerhedskultur i europæiske offentlige og private enheder, herunder gennem indførelse af særlige kurser og læseplaner; noterer sig Det Europæiske Sikkerheds- og Forsvarsakademis (ESDC's) vigtige uddannelsesarbejde om cyberforsvar og glæder sig i denne forbindelse over oprettelsen af platformen for uddannelse inden for cyberforsvar, træning, øvelser og evaluering (ETEE); understreger, at ESDC bør nyde godt af strukturel EU-finansiering for at kunne øge sit bidrag til at fremme EU's cyberforsvarskompetencer, navnlig i betragtning af det øgede behov for cybereksperter på topniveau; anerkender den stigende vigtighed af cyberefterretningskapaciteter og automatiserede efterretningskapaciteter; understreger, at disse indebærer trusler mod alle medlemsstaterne og EU-institutionerne; opfordrer indtrængende alle EU-institutioner og medlemsstater til fortsat at forbedre deres cyberteknologier og automatiserede teknologier og tilskynder endvidere til samarbejde om disse teknologiske fremskridt; anbefaler at undersøge mulighederne for at fremme vore partneres cyberkapacitetsopbygning, f.eks.
gennem udvidelse af mandatet for EU's uddannelsesmissioner til også at omfatte cyberforsvarsspørgsmål eller iværksættelse af civile cybermissioner; glæder sig over indførelsen af sanktioner mod russiske, kinesiske og nordkoreanske gerningsmænd til cyberangreb, herunder WannaCry, NotPetya og Operation Cloud Hopper;
45. opfordrer EU-Udenrigstjenesten til i overensstemmelse med den europæiske handlingsplan for demokrati at skabe en EU-værktøjskasse med henblik på ikke blot at fokusere på at styrke medlemsstaternes og interessenternes modstands­ dygtighed over for desinformation, men også at fastsætte obligatoriske krav til sociale platforme og gøre det muligt for borgerne at træffe informerede beslutninger, og desuden at forbedre EU's evne til at styrke bekæmpelsen af desinformation og bevidst ondsindet adfærd med henblik på at identificere, attribuere, afskrække, imødegå og straffe den;
46. insisterer i betragtning af udviklingen af denne trussel og den nødvendige tilpasning af vore institutioner på, at der i EU-institutionerne, herunder Parlamentet, bliver truffet foranstaltninger for at konsolidere dets interne kapaciteter; understreger betydningen af den interinstitutionelle koordinering, der er etableret af IT-Beredskabsenheden for EU's Institutioner, Organer og Agenturer (CERT-EU); opfordrer indtrængende EU-institutionerne, navnlig Kommissionen, til at stille de nødvendige menneskelige ressourcer til rådighed for at styrke CERT-EU; opfordrer i denne forbindelse indtrængende NF/HR og/eller medlemsstaterne til at øge de finansielle og personalemæssige ressourcer for at styrke EU's evne til at forsvare sig mod cyberangreb;
47.
tilskynder til en styrkelse af den gensidige operationelle bistand mellem medlemsstaterne; understreger vigtigheden af at gennemføre yderligere øvelser baseret på krisestyringsscenarier; opfordrer indtrængende medlemsstaterne til efter fuldendelsen af det strategiske kompas at nå frem til en ambitiøs fælles forståelse af artikel 42, stk.
7, i TEU og artikel 222 i TEUF, herunder om aktivering af artikel 222 i TEUF og artikel 42, stk.
7, i TEU i et hypotetisk cyberangrebsscenario; understreger i denne forbindelse, at betingelserne for at aktivere artikel 42, stk.
7, i TEU og de nærmere betingelser for den nødvendige bistand aldrig er blevet klart defineret, og opfordrer til en mere operationel gennemførelse af dette redskab;